वरिष्ठ भाजपा नेता आ गुजरातक पूर्व राज्यपाल कैलाशपति मिश्रक लंबा बीमारीक बाद आई पटना स्थित हुनक आवास पर निधन भ गेलैनी . ओ 89 वर्षक छलैथ.
 कर्पूरी ठाकुर मंत्रिमंडल में 1977 स 1980 धरी श्री मिश्र वित्त मंत्री सेहो छला। मिश्रक निधनक खबर मिलते उपमुख्यमंत्री सुशील कुमार मोदी सहित भाजपा क अन्य नेता पटना स्थित हुनक आवास पर जा क हुनका श्रद्धांजलि अर्पित केलखिन.
 मुख्यमंत्री नीतीश कुमार सेहो मिश्रक आवास जा क हुनका श्रद्धांजलि देलखिन. नीतीश कुमार कहला की श्री मिश्र सन कुशल राजनीतिज्ञ आ प्रसिद्ध समाजसेवीक निधन स राजनीति जगतक एक युगक अंत गेल.
 श्री मिश्र के अखंड बिहार में भाजपाक 'भीष्म पितामह' कहल जाई छलैनी । ओ खास क बिहार आ झारखंड में ईट-ईट जोड़ क भाजपा के 'पैघ महल' ठाड़ केला। हुनक हैसियतक अंदाज भाजपा के राष्ट्रीय प्रवक्ता रविशंकर प्रसाद के अहि बात स लगायल जा सकैत अछि -'भाजपा अभिभावकविहीन भ गेल . एक युगक अंत भ गेल। ' श्री मिश्र सन संगठनकर्ता नहीं छल। हुनका लेल सब किछ संगठन (पार्टी) छल। ओ पैदल, बस, तांगा आ रिक्सा तक पर बैस क संगठन के अहि ठाम तक पहुचेला। '
हुनक अंतिम संस्कार कलि राजकीय सम्मान क संग पतनक बॉसघाट में होयत। गुजरात के मुख्यमंत्री नरेन्द्र मोदी सेहो हुनका श्रधांजलि देबाक लेल पटना आबी रहल छैथ .
 गांव : दुधारचक (बक्सर)
1945 : राष्ट्रीय स्वयंसेवक संघ स जुड़ला (अपन जीवन संघ परिवार के समर्पित केला। आजीवन अविवाहित रहैक संकल्प। ).
 Posted by Sonu Mishra at 5:51 AM No comments:
राजनगर स वाया नरकटिया-मंगरपंट्टी, पिलखवार, रांटी, जिला मुख्यालय तक जाई वाला मुख्य सड़क के अत्यधिक जर्जर भ गेला स अहि मार्ग पर आवागमन दुरूह भ गेला। 10 किमी लम्बा अहि सड़क पर छोट-बड़ दर्जनों गढ्डा भेला स हमेशा दुर्घटनाएं होईत रहैत अछि। ई सड़क प्रखंड मुख्यालय क जिला मुख्यालय स जोड़ई वाला न्यूनतम दूरीक सड़क भेलाक कारण अहि मार्ग पर दोपहिया आ चार पहिया वाहनक आलावा भारी वाहनक सेहो अत्यधिक दबाव रहैत अछि। एतबे नहीं मंगरौनी स्थित नवरतन में हार्ट हास्पीटल खुल गेला स नेपाल समेत सीमावर्ती क्षेत्रक दर्जनो लोगक आगमन प्रतिदिन होईत रहैत अछि। परन्तु जर्जर सड़क पर दिलक मरीज हनुमान चालीसाक पाठ करैत हार्ट हास्पीटल पहुचैत छैथ। परन्तु अहि सड़कक दुर्दशा पर नहीं त कोनो जनप्रतिनिधिक दृष्टि पड़ रहल छैन आ नही कोनो विभागीय आलाधिकारियों के अहि कारण लोग में आक्रोश अछि। ग्रामीण जिला पदाधिकारीक ध्यान उक्त जर्जर सड़कक ओर आकृष्ट करावैत अविलंब उक्त सड़कक चौड़ीकरण सह पुनर्निर्माण करावईक मांग केलैनी हे। अन्यथा चक्का जाम आंदोलनक चेतावनी देला हे।
 Posted by Sonu Mishra at 4:49 AM No comments:
मधुबनी जिलाक बेनीपट्टी प्रखंड केर बसैठ पंचायतक चनपुरा गांवक मूल निवासीस्व. भवनाथ चौधरीक सपूत शिक्षाविद आअनेकानेक शिक्षण संस्थानक प्रवर्त्तक संत कुमार चौधरी (55 साल) कें यूरोपियन यूनियनक सदस्य देश लिथुआनियाक केंद्रीय विश्वविद्यालय एलेक्जेंड्रा स्टलगिन्सकीस यूनिवर्सिटी मानदडी लिट (डॉक्टरेट डिग्री) क उपाधि प्रदान केलकनि अछि. मिथिलाक ईसपूत अप्पन अद्भुत आ अद्वितीय क्षमताआ प्रतिभाक बलबूता पर विदेश मे सम्मानित भ' मात्र गाम आ जिलेके नहि अपितु सम्पूर्ण भारतवर्ष केरगरदनि गर्व स' ऊँच क' देलनि. लिथुआनियाकेर राजधानी काउनो आर मे 23 अक्टूबरक' एक शासकीय समारोह मे हुनका ई उपाधि प्रदान कैल गेल. हुनकजनसंपर्क अधिकारी मनोरंजन मीडिया कें ई जानकारी देलनि आ कहलनि जे भारतमे शिक्षा, अभियांत्रिकी आ कृषि क्षेत्रके प्रसार कें संग-संग आन-आनदेश में सेहो उच्च शिक्षाक अवसर कें धेआनमे रखैत एकर विस्तार में सहयोगात्मक रुखक कारण स' हुनका ई सम्मान देल गेलन्हि अछि. ज्ञात हो कि प्रबंधन, शिक्षा, कृषि, इंजीनियरिंग, चिकित्सा स'जूडल देश मे बहुतो एहेन प्रख्यातशिक्षण संस्थानक ई स्थापना क' चुकलछथि. अपन गृह जिला मधुबनी मे हिनका द्वारा संचालित डिग्री कालेज, शंकर नेत्रालय,कृषि संस्थानक संग राजस्थान, एनसीआरदिल्ली, उड़ीसा, एमपी, यूपी, महाराष्ट्र सहित आन राज मे सेहो हिनका द्वारा संचालितशिक्षण संस्थान अछि. यूरोपियन संघ स'मानद डी लिटक उपाधि प्राप्तकरय बला श्री चौधरी चारिम भारतीयछथि. पछिला बरख प्रधानमंत्री मनमोहन सिंह एहि सम्मान स' सम्मानित कैल गेल छलाह.
 Posted by Sonu Mishra at 3:03 AM 3 comments:
जे बिहार हमेशा स ज्ञान के धरती रहल अछि शिक्षा जकर हमेशा स पहचान रहल अछि. जे धरती मंडन मिश्र , भामती सन विद्वान् के जन्म देलक जतय आदि काल स शिक्षा ग्रहण करैक लेल दुनियाक कोना कोना स लोग नालंदा विश्वविद्यालय आवैत छला. जे बिहारक अइयो समूचा पहचान शिक्षा लय क अछि. भारत में जतय मैरिट के गप्प होईत अछि ओतय बिहारी छात्र टॉप पर रहैत छाईथ. ओ चाहे संध लोकसेवा क परीक्षा हुआ या फेर बेंकिंग आ अन्य कोनो प्रतियोगिता परीक्षा बिहार क छात्रक संख्या सबस बेसी होईत अछि.
 मुदा बिहारक एकटा कटु सच्च आओर अछि बिहार में साक्षरताक स्तर सबस कम अछि आ खास कय क महिला शिक्षा में त बिहार सबस निचा पायदान पर अछि. बिहार में महिलाक साक्षरता दर मात्र ४७% अछि ओतय पुरुष साक्षरता दर ६३. ८% अछि जे भारत में सबस कम अछि. वर्तमान बिहार सरकार शिक्षा में सुधारक लेल किएक टा प्रयास केलक अपन पहिल शाशन काल में नितीश कुमार बिहार में रिक्त भेल शिक्षक पद पर लाखो के संख्या में शिक्षक नियुक्त केला. आ नियुक्ति के प्रक्रिया अखनो चली रहल अछि. मुदा जाही तरह स नियुक्ति भेल ओ बिलकुल गलत छल. पहिल चरण में जे नियुक्ति भेल ओकर भार गामक मुखिया के देल गेल आ शिक्षा मित्र के नाम पर स्कूल में एहेन लोग सब के बहाली भेल जकरा अपन नाम ढंग स लिखल नहीं होईत अछि. स्कूल सब में एहेन शिक्षक के कमी नहीं जिनका ढंग स जोड़ नहीं आबैत छैन. आ अहि शिक्षक के हाथ में बच्चाक भविष्य सौप देल गेल.
 प्राथमिक शिक्षा उच्च शिक्षाक जड़ी होईत अछि मुदा बिहार में प्राथमिके नहीं माध्यमिक आ उच्च माध्यमिक शिक्षा के जे हाल सरकार के गलत नीति बनेलक अछि एकर परिणाम आई नहीं आवै वाला किछ साल बाद देखाई देत. ओना वर्तमान में सेहो आहा देख सकैत छि आहां अपन गाँव के कोनो सरकारी स्कूल में जा क देखियो क्लास ५ के बच्चा के किताब पढें नहीं आबैत छैन. जोड़ घटाऊ त दूर २ स २० तक के पहाड़ा नहीं आबैत छैन. बच्चा क्लास स बेसी क्लास स बाहर आ मास्टर गप्प लड़बैत या कुर्सी पर सुतल भेटता.
 बिहार में प्राथमिक शिक्षा भगवाने भड़ोसे अछि. बिहारक सरकारी स्कूल में शिक्षा क स्तर पहिले स बेसी खराब भ गेला. आब स्कूल में पढ़ाई स बेसी राजनीति हुअ लागल ले. पहिले स्कूल में खाली मास्टर आ विद्यार्थी जाईत छला आ स्कूल में अध्यन या अध्यापन होईत छल मुदा आब स्कूल अहि सब स बहुत दूर भ गेल अछि आब स्कूल में अध्यन आ अध्यापन स बेसी चावल दाली के हिसाब बाड़ी स्कूल के मास्टर आ गामक मुखिया आ स्कूल के सचिव(बिहारक स्कूल में एकटा नव पोस्ट अछि जकर चुनाव मुखिया करैत अछि) करैत रहैत छाईथ. आ छात्र सेहो खिचड़ी के इन्ताजार में बर्तन बजावैत रहैत छैथ.
 " अहि बेर शिक्षक दिवस पर एकटा चैनल बिहारक एक टा स्कूल में गेल ओही स्कूल में टोटल १० टा शिक्षक छल आहंक ई सुनी आश्चर्य लागत स्कूल के १० टा में स एको टा शिक्षक के ई नहीं पता जे शिक्षक दिवस किनक जन्मदिन पर मनाओल जाईत अछि. ओही दसो में स एको टा के ई नहीं बुझल छलेनी जे सर्वपल्ली राधाकृषणण के छला. किनको ई तक नहीं पता जे भारत के राष्ट्रगान की अछि. " एहेन शिक्षक के हाथ में ज छात्रक भविष्य हुअ त बुझी सकैत छि जे भविष्य कतेक उज्जवल होयत.
 शिक्षा के नाम पर हजारो कड़ोडो रूपया खर्च भ रहल अछि. अहिक बाबजूद बिहार में प्राथमिक शिक्षाक स्थति दयनीय अछि आ अहि दिश ककरो ध्यान नहीं जा रहल सरकारक गलत नीति स बच्चा क भविष्य खतरा में अछि. अगर समय रहैत अहि पर ध्यान नहीं देल गेल त बाद में फेर वेह स्थिति रहत अब पछताए होत का जब चिड़िया चुक गई खेत.
 Posted by Sonu Mishra at 12:04 PM No comments:
माँ दुर्गे :माँ दुर्गा मिथिलाक अधिष्ठात्री देवीक पूजा मिथिलाक घर घर मे होयत छैक . मिथिला सभ दिन सं शक्तिक उपासक रहल अछि . जेहन वैदिक रीति सं मिथिला मे दुर्गा पूजा होयछ ओहन देस मे अन्यत्र कतौ नहि . दस दिन नियम पूर्वक ,वैदिक रीति सं पूजा अर्चना एहि ठाम देखय बाला होएत छैक . पहिल पूजा रेमन्त महराज सं प्रारम्भ होएत छैक . रेमन्त महराज अश्व वाहक रहथि। एहिना अन्य देवता सबहक पूजा होएत छनि .
 दुर्गा शक्तिक प्रतीक छथि .
 महिषासुर राक्षस क' मारबाक लेल सभ देवता अपन अपन शक्ति दुर्गा क' प्रदान करैत छथिन . महिषासुरक बद्ध दुर्गा माँ करैत छथि . एहि सं शिक्षा भेटैत अछि जे हमहू सभ कोनों कठिन काज करय में यदि हम सभ अपन अपन शक्ति एक ठाम क' दियैक त' ओ काज चुटकी बजा भ' जायत .
 मधु कैटभ दुनू भाई राक्षस छल . ओकर जन्म भगवान विष्णुक कानक मैल सं भेलैक आ दुनू बर बीर छल . भगवान नारायण एक हजार बरख ओहि दुनू सं लड़ैत रहलाह मुदा तैयो नहि जितलाह . अंत में मधु कैटभ हिनका पर प्रसन्न भेलनि आ कहलकनि ,यद्यपि तू हमर शत्रु छह तथापि तोहर युद्ध कौशल सं हम दुनू भाई प्रसन्न छी तै मांगय वरदान ,भगवान ओकर मृत्व कोना हेतैक ,वरदान में पुछलखिन आ ओ बता देलकनि आ जलक अंदर ओकर बद्ध केलनि .
 निह्तार्थ ---मधु भेल राग आ कैटभ भेल द्वेष . राग द्वेष राक्षस रुपी कुबुद्धि छैक आ राग द्वेष क' नाश करय लेल आतंरिक लड़ाई लड़य परैत छै आ जल रुपी प्रेम सं ओकरा मारल जायत छैक। जेकरा अंदर राग आ द्वेष छैक ओकरा अंदर मधु कैटभ रुपी दुष्टात्मा प्रवेश क' गेल छैक। ओहि दुष्टात्मा क' मारबाक लेल अंतरात्मा मे प्रेम 'स्नेहक' अनबाक छैक . जे एहन नहि करैत अछि ओकरा शास्त्र पशु कहैत छैक .
 मधु कैटभ दुनू भाई राक्षस छल . ओकर जन्म भगवान विष्णुक कानक मैल सं भेलैक आ दुनू बर बीर छल . भगवान नारायण एक हजार बरख ओहि दुनू सं लड़ैत रहलाह मुदा तैयो नहि जितलाह . अंत में मधु कैटभ हिनका पर प्रसन्न भेलनि आ कहलकनि ,यद्यपि तू हमर शत्रु छह तथापि तोहर युद्ध कौशल सं हम दुनू भाई प्रसन्न छी तै मांगय वरदान ,भगवान ओकर मृत्व कोना हेतैक ,वरदान में पुछलखिन आ ओ बता देलकनि आ जलक अंदर ओकर बद्ध केलनि .
 निह्तार्थ ---मधु भेल राग आ कैटभ भेल द्वेष . राग द्वेष राक्षस रुपी कुबुद्धि छैक आ राग द्वेष क' नाश करय लेल आतंरिक लड़ाई लड़य परैत छै आ जल रुपी प्रेम सं ओकरा मारल जायत छैक। जेकरा अंदर राग आ द्वेष छैक ओकरा अंदर मधु कैटभ रुपी दुष्टात्मा प्रवेश क' गेल छैक। ओहि दुष्टात्मा क' मारबाक लेल अंतरात्मा मे प्रेम 'स्नेहक' अनबाक छैक . जे एहन नहि करैत अछि ओकरा शास्त्र पशु कहैत छैक .
 रक्त वीज बद्ध :--शुम्भ निशुम्भ राक्षसक सेना मे रक्तवीज सभ सं पराक्रमी राक्षस छल . ओकरा वरदान छलैक जे ओकर एक बूंद रक्त अगर पृथिवी पर खसतैक त'ओहि सं एक हजार रक्तवीज जन्म लेतैक . चंड मुंड के मरलाक बाद रक्तवीज पुरा सेना ल' माँ दुर्गा सं लड़बाक लेल आयल . माँ दुर्गा संग घोर युद्ध केलक। माँ जहिना रक्तवीज क' मुरी कटथिन आ ओकर रक्त जहिना पृथिवी पर खसैक ओहिना हजारक हजार रक्तवीज उत्पन्न भ' जाइक। माँ देखलनि ई ओना नहि मरत . एकर वीजे दूषित छैक। माँ चंडी -कालीक रूप धेलनि आ रक्तवीजक रक्त खप्पर मे पिबैत गेलीह . रक्त क' जमीन पर खसहि नहि देलखिन एहि तरहे रक्तवीजक बद्ध भेलैक।
 निःतार्थ ---रक्तवीज अंग्रेजीक जींस अर्थात डी एन ए सं सम्बंधित छैक। एतय संकेत भेटैत अछि जे पाप ,अधर्म जींस में प्रवेश क' गेल छैक ओ कटने नहि कटैत छैक . ओ पापक पुनः जन्म भ' जाइत छैक आ ओहि पाप क' नास करबाक लेल समूल नष्ट करय परतैक। जींस में पाप रुपी सेल क' नष्ट करक लेल कोनों वेक्सीनक जरुरत छैक . वैह वेक्सीन खप्परक काज करतैक।
 एहि देस मे लाखक लाख रक्तवीज ठाढ़ छैक। एकटा रक्तवीज मरैत छैक हजारटा जन्म ल' लेत छैक . एकरा सभ क' वैह खप्परबाली माँ मारि सकैत छथि।
 निःतार्थ ---रक्तवीज अंग्रेजीक जींस अर्थात डी एन ए सं सम्बंधित छैक। एतय संकेत भेटैत अछि जे पाप ,अधर्म जींस में प्रवेश क' गेल छैक ओ कटने नहि कटैत छैक . ओ पापक पुनः जन्म भ' जाइत छैक आ ओहि पाप क' नास करबाक लेल समूल नष्ट करय परतैक। जींस में पाप रुपी सेल क' नष्ट करक लेल कोनों वेक्सीनक जरुरत छैक . वैह वेक्सीन खप्परक काज करतैक।
 एहि देस मे लाखक लाख रक्तवीज ठाढ़ छैक। एकटा रक्तवीज मरैत छैक हजारटा जन्म ल' लेत छैक . एकरा सभ क' वैह खप्परबाली माँ मारि सकैत छथि।
 Posted by Sonu Mishra at 1:42 AM No comments:
Subscribe to: Posts (Atom)